armvectores/hy_wikipedia_2023 huggingface dataset:
Մակեդոնիայի թանգարան

Մակեդոնիայի թանգարան (մակեդոներեն՝ Музеј на Македонија, Muzej na Makedonija), ազգային կառույց Մակեդոնիայի Հանրապետությունում։ Համարվում է երկրի ամենահին թանգարաններից մեկը։


== Պատմություն ==
Թանգարանն ստեղծվել է հնագիտական, պատմական և ազգաբանական թանգարանների միավորման արդյունքում, որոնցից ամենահինը՝ հնագիտական թանգարանը, հիմնադրվել է 1924 թվականին, և այդ տարեթիվը համարվում է ազգային թանգարանի հիմնադրման ամսաթիվ։ Մակեդոնիայի Սոցիալիստական Հանրապետության օրոք թանգարանը հայտնի է եղել որպես «Մակեդոնիայի ժողովրդական թանգարան»։
Թանգարանը գտնվում է Սկոպյեի Հին բազար տարածքում՝ Սկոպյեի ամրոցի մոտ։ Այն զբաղեցնում է 10.000 մ² տարածք, որի 6000 մ² հատկացված է մշտական և ժամանակավոր ցուցահանդեսների համար։ Թանգարանի խնդիրն է հավաքել, պահել ու պահպանել, ցուցադրել մակեդոնական ազգային պատմական ու մշակութային ժառանգությունը։ Թանգարանի տարածքում է գտնվում 16-րդ դարում կառուցված «Kuršumli An» պատմական հուշարձանը։ Թանգարանի հոգածության ներքո են գտնվում նաև հետևյալ հաստատությունները՝

Ռեսենում գտնվող «Dragi Tozija» մշակույթի պալատի հավաքածուն
Կոչանի քաղաքի «Իսկրա» գրադարանի հավաքածուն
Վալանդովո քաղաքի մշակույթի պալատի «Մայիսի 25» հավաքածուն
Վիտուշե, Գալիչնիկ և Գորնո Վրանոցվի գյուղերի թանգարանների հավաքածուները


== Բաժիններ ==
Թանգարանն ունի հետևյալ բաժինները՝

Մարդաբանության բաժին
Հնագիտության բաժին
Ազգաբանության բաժին
Պատմության բաժին
Արվեստի պատմության բաժին
Պահպանության բաժին


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքը
Տեր, ողորմյա

«Տեր, ողորմյա», 1996 թվականի հայկական ֆիլմ։


== Սյուժե ==
90-ականների Երևանը։ Կինոռեժիսորն իրեն օտար է զգում արժեքները կորցրած ժամանակի մեջ։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Վիգեն Չալդրանյան
սցենարիստ - Վիգեն Չալդրանյան
պրոդյուսերներ - Վիգեն Չալդրանյան
օպերատոր - Ռուդոլֆ Վաթինյան
մոնտաժ - Վիգեն Չալդրանյան
դիմահարդար - Ն.Խաչատրյան
հնչյունային օպերատոր - Յուրի Սայադյան


=== Դերասանական անձնակազմ ===
Վիգեն Չալդրանյան
Հրաչյա Հարությունյան
Ի. Կարաչևա
Գուրգեն Սեդրակյան
Արմեն Մարության
Հեղինե Հովհաննիսյան
Արմեն Պետրոսյան
Հրայր Կարապետյան
Ռուզան Վիթ Մեսրոպյան


== Տեխնիկական և այլ տվյալներ ==
Երկիրը Հայաստան
Լեզուն հայերեն
Ֆիլմը սև և սպիտակ
Տևողություն - 101 րոպե, ժապավենի երկարությունը՝ 2798 մետր
Ձայնը - ստերիո
Դևիդ Բրեթերթոն

Դևիդ Բրեթերթոն (անգլ.՝ David Bretherton, փետրվարի 29, 1924(1924-02-29), Լոս Անջելես, Կալիֆոռնիա, ԱՄՆ - մայիսի 11, 2000(2000-05-11), Լոս Անջելես, Կալիֆոռնիա, ԱՄՆ), ամերիկացի մոնտաժող, որն աշխատել է 1954-1996 թվականներին թողարկված ավելի քան 40 ֆիլմերի վրա։


== Կենսագրություն ==
Դևիդ Բրեթերթոնը ծնվել է 1924 թվականի փետրվարի 29-ին Լոս Անջելեսում, մոնտաժող ու ռեժիսոր Հովարդ Բրեթերթոնի և դերասանուհի Դորոթեա Մաքևոյի ընտանիքում։ Երկրորդ համաշխարհային պատերազմի ժամանակ ծառայել է ԱՄՆ ռազմաօդային ուժերում։ Պատերազմից հետո միացել է 20th Century Fox ստուդիայի մոնտաժի բաժնին՝ սկզբում օգնելով այլ մոնտաժողների, որոնց թվում են եղել Բարբարա Մաքլինը, Ռոբերտ Լ. Սիմփսոնը, Լուիս Ռ. Լոֆլերը, Ջեյմս Բ. Քլարկը, Ուիլյամ Հ. Ռեյնոլդսը, ապա նաև Դորոթի Սփենսերն ու Հյու Ս. Ֆաուլերը։ Որպես մոնտաժող՝ Դևիդ Բրեթերթոնի առաջին աշխատանքը եղել է «Անմոռանալի սիրավեպ» ֆիլմը (անգլ.՝ «An Affair to Remember») ֆիլմը 1954 թվականին։ 1995 թվականին Բերթերթոնն արժանացել է Ամերիկյան կինոմոնտաժողների կարիերայի նվաճումների մրցանակի։
Դևիդ Բրեթերթոնը մահացել է թոքաբորբից 2000 թվականի մայիսի 11-ին Լոս Անջելեսում։


== Կարիերա ==
Դևիդ Բրեթերթոնի ամենահայտնի աշխատանքն է ռեժիսոր Բոբ Ֆոսսի «Կաբարե» (անգլ.՝ «Cabaret») ֆիլմի մոնտաժը։ Այդ ֆիլմի համար Բրեթերթոնը արժանացել է «Օսկար» մրցանակի լավագույն մոնտաժի համար, Ամերիկյան կինոմոնտաժողների ասոցիացիայի մրցանակ և ներկայացվել BAFTA մրցանակի լավագույն մոնտաժի համար։ 1972 թվականին Ռոջեր Գրինսփունը Բրեթերթոնի նվաճումների մասին ասել է.

«Կաբարե» ֆիլմը ճանաչվել է 2012 թվականի բոլոր ժամանակների և ժողովուրդների 30-րդ լավագույն ֆիլմը՝ Կինոդերասանների գիլդիայի անդամների հարցման արդյունքներով։


== Ֆիլմագրություն ==


== Ծանոթագրություններ ==


== Արտաքին հղումներ ==
Դևիդ Բրեթերթոն Internet Movie Database կայքում
Դևիդ Բրեթերթոնը TheOscarSite.com կայքում
Երևանյան էտյուդներ (սիմֆոնիկ շարք)

«Երևանյան էտյուդներ», սիմֆոնիկ շարք, որ գրել է Ալեքսանդր Սպենդիարյանը 1925 թ․ և նվիրել Երևանի Պետական կոնսերվատորիայի նվագախմբին։


== Պատմություն ==
«Երևանյան էտյուդներ» Ալեքսանդր Սպենդիարյանի ստեղծագործությունը  երկու մասից կազմված սիմֆոնիկ շարք է (1-ին մաս՝ «Էնզելի», 2-րդ մաս՝ «Հիջաս»)։ Կոմպոզիտորն այն գրել է 1925 թ. և նվիրել Երևանի Պետկոնսերվատորիայի նվագախմբին։ Հենց այդ նվագախումբն էլ, նույն թվականի դեկտեմբերի 27-ին , առաջին անգամ կատարել է այդ երկը՝ հեղինակի ղեկավարությամբ։ Արխիվային որոշ փաստաթղթերից (սևագիր նոտաներ, գրառումներ) տեղեկանում ենք, որ  «Էնզելի» մասի առաջին հատվածը՝ Սայաթ-Նովայի «Դուն էն գլխեն» երգի մեղեդու մշակումը ջութակի համար, Սպենդիարյանը գրառել և ուսումնասիրել է շատ ավելի վաղ (երբ նյութեր էր հավաքում «Ալմաստ» օպերան գրելու մտադրությամբ)։ Իսկ «Էնզելի» պարեղանակն ըստ որոշ տեղեկությունների, լսել ու գրառել է 1924 թ.՝ Երևանի Պետկոնսերվատորիայի հավաքույթներից մեկի ժամանակ և երգչուհի Թամարա Շահնազարյանի հուշերը։
Ստեղծագործության «Հիջաս» մասի մեղեդին կոմպոզիտորը լսել և գրառել է 1924–ին՝ «Երևանի աշուղների կանտորայում» (Երևանի աշուղների գրասենյակ), մի դուդուկահարի կատարումից ։ Ստեղծագործության պարտիտուրի առաջին հրատարակության մեջ նշված է.

 
«Երևանյան էտյուդների» պարտիտուրն առաջին անգամ հրատարակվել է 1927–ին , իսկ կլավիրը (դաշնամուրային փոխադրումը) կատարել է խմբավար, երաժշտագետ Գևորգ Բուդաղյանը՝ կոմպոզիտորի խնդրանքով։ Առաջին անգամ այն հրատարակվել է 1928-ին, ապա տեղ գտել նաև Սպենդիարյանի երկերի լիակատար ժողովածուի  3-րդ հատորում ։ Սպենդիարյանի երկերի լիակատար ժողովածուի հատորների հրատարակիչ-խմբագիրը ևս Գ. Բուդաղյանն է։


== Ծանոթագրություններ ==
Կառիդա

Կառիդա (էստ․՝ Karida), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չեռնյանսկի շրջան

Չեռնյանսկի շրջան (ռուս.՝ Чернянский район), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1928 թվականին։ Վարչական կենտրոնը՝ Չեռնյանկա։


== Աշխարհագրություն ==
Շրջանի տարածքի մակերեսը կազմում է 1192 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 32647 մարդ։ Բնակչության խտությունը կազմում էր 27,39 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վենտուրա Ռուիս Ագիլերա

Վենտուրա Ռուիս Ագիլերա (իսպ.՝ Ventura Ruiz Aguilera, նոյեմբերի 2, 1820(1820-11-02), Սալամանկա, Կաստիլիա և Լեոն, Իսպանիա - հուլիսի 1, 1881(1881-07-01), Մադրիդ, Իսպանիա), իսպանացի բանաստեղծ, գրող։


== Կենսագրություն ==
Վենտուրա Ռուիս Ագիլերան ծնվել է 1820 թվականին Սալամանկայում։ Ավարտել է Սալամանկայի համալսարանի բժշկական ֆակուլտետը։ 1844 թվականին տեղափոխվել է Մադրիդ, ներգրավվել քաղաքական լրագրության մեջ, լրագրական հոդվածներում աչքի ընկել խիզախությամբ և սատիրայով։ Զբաղեցրել է մի շարք կարևոր պաշտոններ, եղել է Մադրիդի Ազգային հնագիտական թանգարանի տնօրենը։


== Գրական գործունեություն ==
Ագիլերան ճանաչում է ձեռք բերել Ecos Nacionales (1849) բանաստեղծությունների ժողովածուով։ Այս բանաստեղծություններով, թերթերի հոդվածներով նա ջանացել է զանգվածների մոտ բարձրացնել ազգային արժանապատվությունը։ Նրա Elegías y armonías (1863) այնպիսի հաջողություն չունեցավ, ինչպես Ecos, իսկ Sátiras (1874) և Estaciones del año (1879) ստեղծագործությունները խոսեցին նրա նվազող ուժերի մասին։
Նրա արձակ ստեղծագործությունները, կարճ պատմվածքները հրատարակվել են։ Նրա աշխատանքների լիարժեք հավաքածուն «Obras Completas» Մադրիդում հայտնվել է 1873 թվականին, ընտրյալ բանաստեղծությունները «Poesias»՝ 1880 թվականին «Bibliotheca Universal»-ում (т. 65)։
Վենտուրա Ռուիս Ագիլերայի ստեղծագործությունների վրա մեծ ազդեցություն է ունեցել Պիեռ Ժան դե Բերանժեն։


== Ստեղծագործություններ ==
Elegías y armonías (1863)
Sátiras (1874)
Estaciones del año (1879)
Europa marcha
El conspirador de á folio
Del agua mansa nos libre Dios
No se venga quien bien ama
Bernardo de Saldaña
Camino de Portugal
La limosna y el perdón
Flor marchita


== Գրականություն ==
«Obras Completas» (полное собрание стихотворений Агилера). - Madrid, 1873.


== Ծանոթագրություններ ==


== Արտաքին հղումներ ==
Proverbios ejemplares / por Ventura Ruiz Aguilera. Primera serie.
Epístola, Ventura Ruiz Aguilera, (1820–1881)
Սմորկաչի

Սմորկաչի (ռուս.՝ Сморкачи), գյուղ Ռուսաստանի Սմոլենսկի մարզի Երշիչսկի շրջանի կազմում։ Մտնում է Պոսելկովսկի գյուղական բնակավայրի կազմի մեջ։
Գտնվում է շրջանի հարավային մասում, Երշիչից 12 կմ հյուսիս-արևմուտք, Մոսկվա-Վարշավա ավտոմայրուղուց («Ստառայա Պոլսկայա» կամ «Վարշավկա») 17 կմ հարավ։ Գյուղից 13 կմ հյուսիս գտնվում է Կրիվոլես երկաթուղային կայարանը՝ Ռոսլավլ-Կրիչև գծի վրա։
Բնակչությունը 2007 թվականին գրանցված տվյալներով կազմել է 5 մարդ։


== Պատմություն ==
Հայրենական մեծ պատերազմի տարիներին՝ 1941 թվականի օգոստոսին գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովհաննես Վարդերեսյան

Հովհաննես Վարդերեսյան (փետրվարի 12, 1989(1989-02-12), Երևան, Հայկական ԽՍՀ, ԽՍՀՄ), կլասիկ ոճի հայ ըմբիշ։ 2012 թ.-ի օլիմպիական խաղերի մասնակից։


== Կենսագրություն ==
Հովհաննես Վարդերեսյանը ծնվել է 1989 թվականի փետրվարի 12-ին։ Ըմբշամարտով սկսել է զբաղվել 1996 թվականից։ 2006 թվականին դարձել է Եվրոպայի պատանիների միջև առաջնության բրոնզե մեդալակիր, նաև արժանացել է աշխարհի երիտասարդական առաջնության բրոնզե մեդալի։


== Ձեռքբերումներ ==
Եվրոպայի պատանիների միջև առաջնության բրոնզե մեդալակիր
Աշխարհի երիտասարդական առաջնության բրոնզե մեդալակիր


== Ծանոթագրություններ ==
Շոզոն

Շոզոն (ֆր.՝ Chauzon), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 329 մարդ, բնակչության խտությունը` 30.81 մարդ/կմ²։ Բնակավայրը զբաղեցնում է 10.68 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 150 կմ հարավ, Պրիվա քաղաքից` 34 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 199 աշխատունակ (15-64 տարեկան) բնակիչ, որոնցից ակտիվ էին 121-ը, իսկ ոչ ակտիվները` 78։ Ակտիվության ցուցանիշը կազմում է 60,8 %։ 121 աշխատունակ մարդկանցից աշխատել է 86 անձ (42 տղամարդ և 44 կին)։ Գործազուրկ են եղել 35 անձ (13 տղամարդ և 22 կին)։ 78 անաշխատունակներից 5-ը եղել են աշակերտներ կամ ուսանողներ, 42-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մունդերկինգեն

Մունդերկինգեն  (գերմ.՝ Munderkingen), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 4912 մարդ(ըստ 2010 թվականի դեկտեմբերի 31-ի). Տարածքը կազմում է 13,08 կմ²։ Պաշտոնական կոդ՝ 08 4 25 081։


== Ծանոթագրություններ ==


== Արտաքին հղումներ ==
Պաշտոնական էջ
Կոբալթա

Կոբալթա (վրաց.՝ კობალთა), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 159 մարդ։


== Ծանոթագրություններ ==
Մենդատիկա

Մենդատիկա (իտալերեն՝ Mendatica ) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 237 մարդ (2008)։ Բնակչության խտությունը՝ 8 մարդ/կմ²։ Տարածքը կազմում է 31 կմ²։ Փոստային ինդեքս՝ 18025։ Հեռախոսային կոդ՝ 0183։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0183 328713
Էլեկտրոնային հասցեն՝ mendatica@libero.it
Պաշտոնական կայք՝


== Արտաքին հղումներ ==
Վիճակագրության ազգային ինստիտուտ  (իտալ.)
http://www.istat.it/english/ Archived 2009-12-07 at the Wayback Machine.
Մարդկային հասարակության արժանի անդամը (նկար)

«Մարդկային հասարակության արժանի անդամը» (անգլ.՝ A Distinguished Member of the Humane Society),  անգլիացի նկարիչ և քանդակագործ,  ռոմանտիզմի կարկառուն ներկայացուցիչ Էդվին Հենրի Լանդսիրի կողմից ստեղծված կտավներից։ Նկարիչը կտավը վրձնել է 1831 թվականին։ 1928 թվականին տեղի ունեցած հեղեղման ժամանակ նկարը լուրջ վնասվածքների է ենթարկվել։ Ռեստավրացիայի ենթարկելուց հետո, 2009 թվականից ցայսօր, այն պահպանվում և ցուցադրվում է լոնդոնյան Թեյթ բրիտանական պատկերասրահում։


== Պատմություն ==
«Մարդկային հասարակության արժանի անդամը» ստեղծագործության գլխավոր հերոսը «Բոբ» անունով նյուֆաունդլենդ ցեղատեսակի շունն է։ Վերջինս գտնվել է Անգլիայի ափերի մոտ տեղի ունեցած նավաբեկությունից հետո։ Շունը հայտնի դարձավ այն բանից հետո, երբ մինչև 14 տարեկան հասակը փրկեց բազմաթիվ մարդկային կյանքեր, ովքեր խեղդվում էին ծովում։ Բոբը հընթացս իր կյանքի, փրկեց 23 մարդկային կյանքեր։ Այս հերոսական պատումի առթիվ նրան շնորհեցին «Մարդկային հասարակության թագավորական խորհրդի» պատվավոր անդամ։ Նյուֆաունդլենդին նաև պարգևատրեցին շքանշանով և կերի պաշարով։


== Նկարագիր ==
Էդվին Հենրի Լանդսիրը նկարը կտավին է հանձնել 1831 թվականին։ Շունը նստած է հենց ծովափին, որտեղից փրկել է զանազան մարդկային կյանքեր։ «The Art Journal» անգլիական պարբերականը «Մարդկային հասարակության արժանի անդամը» ստեղծագործությունը որակեց որպես Էդվին Հենրի Լանդսիրի «լավագույն և ամենահետաքրքիր» նկարներից մեկը արվեստի այդ ուղղության բնագավառում։ Այս կտավն այնքան հայտնի դարձավ աշխարհում, որ նյուֆաունդլենդի այս տեսակն անվանեցին նկարչի պատվին՝ «Լանդսիր»։
1887 թվականին Նյուման Սմիթը գնեց «Մարդկային հասարակության արժանի անդամը» ստեղծագործությունը Թեյթ բրիտանական պատկերասրահի համար։
1928 թվականին վերոհիշյալ թանգարանում տեղի ունեցավ հեղեղում։ Դրա հետևանքով նկարը բավականին տուժեց։ Երկար ժամանակ ու ջանքեր պահանջվեցին նկարը վերականգնելու համար։ Ռեստավրացիայի ենթարկվելուց հետո, Ռոնա Փեմբերտոնի ղեկավարությամբ, 2002-ից 2005 թվականներին, կտավը ցուցադրվեց Ֆիլադելֆիայի գեղարվեստի թանգարանում։


== Հետաքրքիր փաստեր ==
2009 թվականին, առաջին անգամ, հեղեղումից հետո «Մարդկային հասարակության արժանի անդամը» ստեղծագործությունը վերադարձավ Բրիտանիա և ցուցադրվեց «Kennel Club» շնաբուծական ակումբում։
Նկարի կրկնօրինակը, որը արվել է 19-րդ դարում Ջորջ Կոուլի կողմից, վաճառքի հանվեց 2007 թվականին «Bonhams» աճուրդի տանը և վաճառվեց 7200 ֆունտով։


== Տե՛ս նաև ==
Էդվին Հենրի Լանդսիր
Նյուֆաունդլենդ (շան ցեղատեսակ)
Լանդսիր


== Ծանոթագրություններ ==
Ռուսաստանի Դաշնության կառավարության շենք

Ռուսաստանի Դաշնության կառավարության շենք (ռուս.՝ Дом Правительства Российской Федерации, 1994 թվականից մինչ 1984—1992 թվականները պաշտոնական անվանումը՝ ՌԽՖՍՀ Խորհրդարանի շենք, 1992-1993՝ Ռուսաստանի խորհրդարանական շենք, ինչպես նաև Ռուսաստանի Սպիտակ տուն), Ռուսաստանի Դաշնության կառավարության շենքը Մոսկվայում։
Գտնվում է Մոսկվա գետի ափին, մյուս կողմից դուրս է գալիս Ազատ Ռուսաստանի հարապարակ։ Շենքը գտնվում է Կրասնոպրեսնենսկայա 2 հասցեում։


== Կառույցի պատմություն ==
Կառուցվել է 1965 թվականից մինչև 1979 թվականը ճարտարապետներ Դմիտրի Չեչուլինի, Պավել Շտելերի կողմից և ՌՍՖՍՀ Խորհրդարանի տան հեղինակների կողմից։ Խորհրդարանի տան նախագծման համար օգտագործվել են  Դմիտրի Չեչուլինի ավելի վաղ մշակումները ( Աէրոֆլոտի տան նախագիծ), շենքը դարձել է սովետական ճարտարապետության վերջին ծրագիրը։
1981-1993 թվականներին խորհրդարանական տանը տեղակայված է Ժողովրդական վերահսկողության կոմիտեն և ՌՍՖՍՀ Գերագույն Խորհուրդը (հետագայում վերանվանվեց Ռուսաստանի Դաշնության Գերագույն Խորհուրդ ), 1994 թվականից՝  Ռուսաստանի Դաշնության կառավարության շենք։
1993 թվականի սեպտեմբերի 23-ից հոկտեմբերի 4-ը Խորհրդարանական տանը տեղի է ունեցել X (արտակարգ)  ժողովրդական պատգամավորների Ռուսաստանի Դաշնության համագումարը, քանի որ  Ռուսաստանի ժողովրդական պատգամավորների համագումարների նիստերի դահլիճը՝ Կրեմլյան մեծ պալատը փակվել էր վերանորոգման համար։


== Ծանոթագրություններ ==
Երդմնակալություն

Երդմնակալություն, ինագուրացիա, պաշտոնին անցնելու արարողակարգ։ Ինագուրացիա բառը ծագում է լատ.՝ inauguro  «նվիրում եմ» բառից։ Իր հիմքերով այդ ծեսը նման է թագավորների թագադրման արարողությանը։ Սակայն ժամանակակից թագավորություններում թագադրությունը սահմանափակվում է ավելի քիչ ձևական ինագուրացիայով (բացառությամբ Մեծ Բրիտանիան)։


== Ծագումնաբանություն ==
«Ինագուրացիա» բառի պատմական աղբյուրը հղվում է լատիներեն ավգուր, որը վերահղվում է Հին հռոմեական հոգևորականների ծեսերին, որոնք ձգտում էին ձգտում էին ցույց տալ, որ դա աստվածների կամքն էր նշված հանրային դեմքը արժանի է նշված պաշտոնին։


== ԱՄՆ ==
Համաձայն ԱՄՆ-ի Սահմանադրության 1-ին գլխի 2-րդ հոդվածի նորընտիր նախագահը երդմնակալվում է հետևյալ խոսքերով.

ԱՄՆ-ի նախագահի և փոխնախագահի ինագուրացիան ըստ ավանդույթի իրականացվում է հանրային Կապիտոլիումի առաջ, Վաշինգտոնում, ավելի շատ հանդիսատես է հավաքում և դրա կապակցությամբ տոնական շքերթ և պարահանդես է կազմակերպվում ։
1933 թվականին ներառյալ ինագուրացիան (չհաշված այն դեպքերը, երբ նախագահը ստանում էր փոխնախագահի պաշտոնը) անց էր կացվում մարտի 4-ին, իսկ Սահմանադրության մեջ 20-րդ շտկումը մտցնելուց հետո՝ հունվարի 20-ին։


== Այլ երկրներ ==
Ամերիկյան արարողակարգը փոխառվել է աշխարհի տարբեր երկրների կողմից։ Շատ երկրներում ինագուրացիայի օրը շարժական է, թեպետ ինչ-որ տեղ այն մշտական է (սովորաբար դրանք փոխնախագահական համակարգով երկներն են, որտեղ նախագահի անսպասելի մահը կամ պարտականությունների իրականացման ընդհատումը արտահերթ ընտրությունների պատճառ չի հանդիսանում)։ Օրինակ, Մեքսիկայում դա դեկտեմբերի 1-ն է, Բրազիլիայում՝ մարտի 15, Կոլումբիայում՝ օգոստոսի 7, Գերմանիայում՝ հուլիսի 1։


== Ֆրանսիա ==
Եվրոպական երկրներում ինագուրացիայի արարողությունը, որպես կանոն, ավելի համեստ և կարճ են, քան ԱՄՆ-ում, դրանց համար որպես օրինակ է ծառայել ֆրանսիական սխեման։ Ավանդաբար ֆրանսիական պետության նոր ղեկավարը ստանում է նախագահի տարբերանշաններ (որոնք պատկանում են նրան ինչպես Պատվո լեգեոնի մեծ մագիստրոսի) և «միջուկային կոդը»։ Արարողությունն ավարտվում է հրավառությամբ (հրետանային 21 կրակոց) և նոր նախագահի կարճ ելույթով։ Ի տարբերություն մյուս բոլոր երկների, Ֆրանսիայում նախագահը երդում չի տալիս։


== Ծանոթագրություններ ==
(2094) Մագնիտկա

(2094) Մագնիտկա (անգլ.՝ Magnitka), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 12-ին Ղրիմյան աստղաֆիզիկական աստղադիտարանի կողմից Նաուչնիում։
Միջին հեռավորությունը Արեգակից կազմում է 2,232046 ա. մ., առավելագույնը մոտենում է 2,0179 ա. մ. հեռավորության վրա և հեռանում 2,4462 ա. մ.։ Արեգակի շուրջ մեկ ամբողջական պտույտ է կատարում 1218,02 երկրային օրվա ընթացքում, իր ուղեծրով շարժվելով միջինում 0,295563 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2094) Մագնիտկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արևմտյան Բուգ (գետ)

Արևմտյան Բուգ (ուկրաիներեն՝ Західний Буг, բելառուս․՝ Захо́дні Буг, լեհ.՝ Bug), գետ Ուկրաինայում, Լեհաստանում և Բելառուսում։


== Աշխարհագրություն ==
Արևմտյան Բուգ գետը թափվում է Նարև։ Գետը պատկանում է Բալթիկ ծովի ավազանին։ Գետի ափին են գտնվում Բուսկ, Կամենկա-Բուգսկայա, Դոբրոտվոր, Սոսնովկա, Չերվոնոգրադ, Սոկալ, Ուստիլուգ, Վլոդավա, Տերեսպոլ, Դորոգիչին, Վիշկուվ, Բրեստ քաղաքները։


== Հիդրոգրաֆիա ==
Արևմտյան Բուգ գետի երկարությունը կազմում է 772 կմ, ավազանի մակերեսը՝ 73470 կմ² է։


== Վտակներ ==
Արևմտյան Բուգ գետի վտակներն են աջից՝ Լուգա, Մուխավեց, Լեսնայա, Նուրեց, Բրոկ, ձախից՝ Զոլոչևկա, Պոլտվա, Սոլոկիա, Բուկավա, Խուչվա, Ուգերկա, Կշնա, Լիվեց, Ռատա գետերը։


== Տես նաև ==
Գետ
Գետաբերան


== Արտաքին հղումներ ==
Արևմտյան Բուգ գետի մասին Մեծ Հանրագիտարանային Բառարանում
Ելխովկա (գյուղ, Ելխովսկի շրջան)

Անվան այլ կիրառումների համար տե՛ս՝ Ելխովկա (այլ կիրառումներ)Ելխովկա (ռուս.՝ Елховка), գյուղ Ռուսաստանի Սամարայի մարզի Ելխովսկի շրջանի կազմում։
Բնակչությունը 2002 թվականին գրանցված տվյալներով կազմել է 3166 մարդ։


== Աշխարհագրական դիրք ==
Ելխովկան գտնվում է Սամարայի շրջանի հյուսիսում՝ Կոնդուրչա գետի ափին։ Գյուղի միջով է անցնում Ուլյանովսկ-Սամարա մայրուղին։


== Պատմություն ==
1780 թվականին՝ Սիմբիրսկի փոխանորդության ստեղծման ժամանակ, Ելխովկա գյուղը Կանդուրչե գետի մոտ և Ելխով լճով կազմել է Սամարայի շրջանի մի մասը։ 20-րդ դարի երկրորդ կեսին գյուղին կցվել է Նիզովկա գյուղի մոտ գտնվող Ելխովկա մեկ բնակավայրը, այժմ՝ Նիզովսկայա փողոց։ Գյուղի անունը կապված է ցածրադիր գոտում գտնվելու հետ։
2005 թվականին Ելխովկայում ստեղծվել է տեղական ռեփ F-101 թիմը, որն առաջադրվել է Snickers Urbania 2007 թվականի փառատոնի «Լավագույն երգ» անվանակարգում։
Նիզովկայում են ծնվել՝

Դմիտրի Յակովլևիչ Ստարոստին - Խորհրդային Միության հերոս։
 Կլաուդիա Դմիտրիևնա Վավիլովա - Հայրենական մեծ պատերազմի մասնակից, բուժաշխատող։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուգրովատոե (գյուղ, Ախտիրկայի շրջան)

Բուգրովատոե (ուկրաիներեն՝ Бугрувате), գյուղ Ուկրաինայի Սումիի մարզի Ախտիրկայի շրջանում։ Բնակավայրը նախկինում նաև անվանվել է Պարֆիլևկա։
2001 թվականի տվյալներով Բուգրովատոե գյուղում բնակվում էր 878 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էրատո (այլ կիրառումներ)

Էրատո կարող է վերաբերել՝

Էրատո - հայոց թագուհի։
Էրատո (մուսա) - հին հունական դիցաբանության ինը մուսաներից մեկը։
(62) էրատո - աստերոիդ աստերոիդների հիմնական գոտում։
Ռիվերսայդի եկեղեցի

Ռիվերսայդի եկեղեցի (անգլ.՝ Riverside Church), կաթոլիկ եկեղեցի Նյու Յորքում, Մանհեթեն թաղամասում։ Եկեղեցին կառւոցվել է 1928— 1930 թթ.։ Եկեղեցին պատկանում է նեոգոթիկ ոճին։ Եկեղեցին կառուցվել է Ջոն Ռոքֆելլեր կրտսերի պատվերով։ Եկեղեցին գտնվում է Ռիվերսայդ-Դրայվ 490 հասցեում։ Եկեղեցու զանգակատան բարձրությունը 119,5 մետր է։
Մատենագրութինք (169, Դիոնիսիոս Արիսպագացի)

Մատենագրութիւնք (169), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 169 թվի տակ։ Ձեռագիրը գրվել է 13-14-րդ դարերում Աբրահամ կաթողիկոս գրիչի կողմից Կայիփոսի վանքում։ Ստացողը եղել է Կիրակոս վարդապետն։ Գրված է թղթի վրա, որը ունի 23.3×15.5 չափս։ Ձեռագիրը կազմված է 296 թերթից։ Գրված է երկսյուն, բոլորգրով։ Պահպանակը ունի մագաղաթ 2 էջ, բոլորգիր, Ճաշոց։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ ստացողի՝ 156բ, 186ա, 247ա, 253ա, նորոգողի՝ 295ա, (15-րդ դար, Ղազար). հետագայի՝ 295բ (17-րդ դար)։


== Բովանդակություն ==
նաև՝ Պատմութիւն Դիոնիսոս Արիսպազացւոյ։


== Ծանոթագրություններ ==
Բոտելիուս

Բոտելիուս (պորտ.՝ Botelhos ), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 15 732 մարդ՝ 2006 թվականի տվյալներով։ Գրավում է 333,666 կմ2 տարածք։ Բնակչության խտությունը կազմում է՝ 47,1 մարդ/կմ2։


== Պատմություն ==
Քաղաքը հիմնադրվել է 1911 թվականի օգոստոսի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 54.766.869,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.546,39 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,787 (տվյալները ՄԱԿ-ի զարգացման ծրագրի)։
Սիռու

Սիռու (էստ․՝ Sõru), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շամբալա (մուլտֆիլմ)

Շամբալա (ռուս.՝ Шамбала), ռուսական մուլտֆիլմ, որը ստեղծել է ռեժիսոր Անդրեյ Կոլպինը 2004 թվականին, «Մաստեր-ֆիլմ» կինոընկերությունում։ Ֆիլմը մասնակցել է Անիմացիոն ֆիլմերի ռուսական բաց փառատոն մրցույթային նախագծին 2005 թվականին, արժանացել է երկու դիպլոմի. «անհաղթ սիրո գաղափարը մարմնավորելու համար»` XIV միջազգային «Ոսկե դյութազն» կինոֆորումում և «արտահայտչական ոճի համար»` անիմացիոն կինոյի VIII միջազգային «Անիմաևկա» փառատոնում։


== Սյուժե ==
Տղան լաստանավով լողում էր գետի վրայով, բայց հանկարծ կորցնում է հավասարակշռությունը և ընկնում է գետը։ Որսորդ հայրը շտապում է օգնության, բայց տղային օգնում է ոչ հեռվում գտնվող կուղբը։ Փրկված երեխան կուղբին հիշեցնում է իրենից բաժանված որդուն, որի հետ նա հաճախ էր ժամանակ անցկացնում, որի համար կրծում էր տարբեր փայտե իրեր։ Որոշելով տղային սարքել տիկնիկ` կուղբն իր վրա է կրում կուղբական գյուղի ողջ զայրույթը և տեղափոխում է սրբազան ջրփոս։ Ավագանու կողմից կախարդական բառերն արտաբերելուց հետո մերժվածը տեղափոխվում է մի այլ տարածություն` դառնալով «Պինոկիոյի արկածների» Ջեպետոն, իսկ նրա «Պինոկիոն» դառնում է կուղբ, բայց նույնիսկ այդ հանգամանքը չի ստիպում նրանց հուսահատվել։ Մի քիչ ժամանակ է անցնում մյուս կուղբերն էլ` սկսած ավագանուց, գալով սրբազան ջրափոսի մոտ, հետևում են ոչ վաղուց մերժվածին։


== Հեղինակներ ==


== Ծանոթագրություններ ==


== Արտաքին հղումներ ==
«Շամբալան» Archived 2020-08-14 at the Wayback Machine. «Մաստեր–ֆիլմի» պաշտոնական կայքում
Ելենա Պոպտոդորովա

Ելենա Պոպտոդորովա (ամբողջական անունը՝ Ելենա Բորիսլավովա Պոպտոդորովա-Պետրովա, բուլղար․՝ Елена Поптодорова, օգոստոսի 31, 1951(1951-08-31), Սոֆիա, Բուլղարիա), բուլղարացի դիվանագետ, քաղաքագետ և հասարակական գործիչ։


== Կենսագրություն ==
Ծնվել է 1951 թվականի օգոստոսի 31-ին Սոֆիայում։
Ավարտել է Սոֆիայի անգլերենի առաջին դպրոցը 1969 թվականին։ Այնուհետև անգլերեն և իտալերեն է ուսանել Սոֆիայի համալսարանի բանասիրական ֆակուլտետում (1974 թվական), հաճախել է Լիդսի համալսարանի (1974 թվական) և Սիենի համալսարանի դասընթացներին (1976-1978 թվականներ), որից հետո միջազգային հարաբերությունների և դիվանագիտության երկամյա դասընթաց է անցել Սոֆիայի Ազգային և աշխարհի տնտեսությունների համալսարանում (1979 թվական)։ 

1975-1990 թվականներին աշխատել է Արտաքին գործերի նախարարությունում՝ սկսելով որպես 3-րդ քարտուղար, այնուհետև եղել է Բուլղարիայի Ժողովրդական Հանրապետության լիազոր ներկայացուցիչը Հռոմում և Բուլղարիայի Ժողովրդական Հանրապետության գլխավոր հյուպատոսը Սան Մարինոյում (1987-1990 թվականներ)
2001 թվականի հունիսից մինչև 2002 թվականի հունվարը զբաղեցրել է Բուլղարիայի արտաքին գործերի նախարարության միջազգային կազմակերպությունների և մարդու իրավունքների վարչության տնօրենի պաշտոնը։
2002 թվականի հունվարի 30-ից մինչև 2008 թվականի օգոստոսի 21-ը եղել է Ամերիկայի Միացյալ Նահանգներում Բուլղարիայի արտակարգ և լիազոր դեսպան։
2008-2009 թվականներին Սևծովյան տարածաշրջանում աշխատել է որպես հատուկ դեսպան։
2009-2010 թվականներին եղել է Բուլղարիայի արտաքին գործերի նախարարության անվտանգության քաղաքականության տնօրինության ղեկավարը։
2010-2016 թվականներին կրկին եղել է Ամերիկայի Միացյալ Նահանգներում Բուլղարիայի արտակարգ և լիազոր դեսպան։
2016 թվականի սեպտեմբերին Ելենա Պոպտոդորովան նշանակվել է Ամերիկյան հրեական կոմիտեի Կենտրոնական Եվրոպայի բաժանմունքի ղեկավար, հաջորդ տարվա մարտի 1-ին անձնական պատճառներով հրաժարական է տվել։
Ներկայումս հանդիսանում է Ատլանտյան պայմանագրի ասոցիացիայի փոխնախագահ և բուլղարական Ատլանտյան ակումբում Եվրաատլանտյան գործունեության գծով տնօրեն։
Դիվանագիտական գործունեությանը զուգահեռ Ելենա Պոպտոդորովան զբաղվել է նաև պետական և հասարակական գործունեությամբ։

1990 թվականի հունիսից մինչև 2001 թվականի ապրիլ ընկած ժամանակահատվածում Մեծ Ազգային ժողովում ընտրվել է Բուլղարիայի սոցիալիստական կուսակցության ցուցակներով և Բուլղարիայի Հանրապետության Ժողովրդական ժողովում։ Լինելով խորհրդարանի անդամ՝ աշխատել է արտաքին գործերի, ազգային անվտանգության, ռադիոյի և հեռուստատեսության, մարդու իրավունքների և գյուղատնտեսության կոմիտեներում։
Բուլղարիայի Ատլանտյան ակումբի հիմնադիր և տնօրենների խորհրդի անդամ է (1991 թվականից)։
Բուլղարիայում Ամերիկյան համալսարանի հոգաբարձուների խորհրդի անդամ է (1995 թվականից)։
Ընտանիքի պլանավորման ասոցիացիայի վարչության անդամ է (1996 թվականից)։
Տարածաշրջանային և աշխարհաքաղաքական հետազոտությունների կենտրոնի վարչության անդամ է (1997 թվականից)։
Դիվանագիտության գործադիր խորհրդի անդամ է (Վաշինգտոն, Ամերիկայի Միացյալ Նահանգներ, 2003 թվականից)։Ունի մի շարք գերատեսչական և հոբելյանական պարգևներ։
Ամուսնացած է, ունի մեկ որդի։


== Ծանոթագրություններ ==


== Արտաքին հղումներ ==
Елена Поптодорова(բուլղ.)
ELENA B. POPTODOROVA(անգլ.)
Elena POPTODOROVA Archived 2019-05-05 at the Wayback Machine.(անգլ.)
Քարիգոմ

Քարիգոմ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մարուգամե

Մարուգամե (ճապ.՝ 丸亀市 Մարուգամե-սի) քաղաք Ճապոնիայում, ընդգրկված է Կագավա պրեֆեկտուրայում։ Քաղաքի տարածքը 111.79 կմ² է, բնակչությունը՝ 110 466 մարդ (2014 թվականի օգոստոսի 1-ի մարդահամար), բնակչության խտությունը 988.16 մարդ/կմ² է։


== Աշխարհագրական դիրք ==
Քաղաքը գտնվում է Սիկոկու կղզու Կագավա պրեֆեկտուրայի Սիկոկու տարածաշրջանում։ Նրան սահմանակցում են Սակաիդե, Ձենցուձի, Կուրասիկի, Կասաոկա քաղաքները և Ուտաու, Այագավա, Տաձոցու, Մաննո բնակավայրերը։


== Բնակչություն ==
Քաղաքի բնակչությունը 110 466 մարդ է (2014 թվականի օգոստոսի 1), իսկ խտությունը՝ 988,16 մարդ/կմ²։ Բնակչության թվաքանակի փոփոխությունը 1980 թվականից 2005 թվականներին՝


== Տնտեսություն ==
Տնտեսությունը արտադրում է քիմիական նյութեր, տեքստիլներ, աղ, բրինձ և գարի։ 1980-ականների սկզբին ծովից վերականգնվեցին մեծ ծովափնյա աղի հանքերը` հետագա տնտեսական զարգացումը խթանելու համար։ Քաղաքի նշանակությունը՝ որպես նավահանգիստ Կիոտոյի և Օսակայի շրջաններից եկող ուխտավորների համար՝ Կոտոհիրայի Կոմպիրա սրբավայրում երկրպագելու համար (Տոկուգավայի շրջանից մինչև Մայիջի վաղ շրջանը) նվազել է 1889 թվականին և ավելի շուտ՝ երկաթուղու բացումը Մացուամա և Տակամացու միջև։ Քաղաքը հանդիսանում է խոշոր քաղաքների հետ կապող ավտոբուսի և օդային ծառայության զարգացման ենտրոն։


== Քույր քաղաքներ ==
 Ֆիլիպիններ Պասիգ, Ֆիլիպիններ
 Իսպանիա Սան Սեբաստիան, Իսպանիա


== Տես նաև ==
Ճապոնիայի քաղաքների ցանկ


== Ծանոթագրություններ ==


== Հղումներ ==
https://www.city.marugame.lg.jp/
https://www.city.marugame.lg.jp/english/
Официальный сайт(ճապոներեն)
PeR

PeR («Please Explain the Rhythm» («Պարզաբանեք, խնդրեմ, ռիթմը»)), լատվիական փոփ խումբ։ Խմբի անդամներն են Ռալֆ Էլիանդսը և Էդմունդս Ռասմանիսը։ 2013 թվականին խումբը Here We Go երգով ներկայացրել է Լատվիան Եվրատեսիլ 2013 երգի մրցույթում և կիսաեզրափակիչ փուլում զբաղեցրել է 17-րդ հորիզոնականը։


== Սկավառակագրություն ==


=== Ալբոմներ ===
2012 – PeR


=== Սինգլներ ===
2009 – "Bye, Bye"
2009 – "Bums"
2010 – "Like a Mouse"
2010 – "Līdzsvarā"
2011 – "Go Get Up"
2011 – "Mazajām Sirsniņām"
2012 – "Disco Superfly"
2013 – "Sad Trumpet"
2013 – "Here We Go"


== Ծանոթագրություններ ==


== Արտաքին հղումներ ==
PeR Ֆեյսբուքում
PeR Թվիթթերում
Տեսանյութը ՅուԹյուբում
PeR on draugiem.lv
Կամիս

Կամիս, գյուղ (գյուղաքաղաք, ճանապարհային կայան) Արևմտյան Հայաստանում, Սեբաստիայի վիլայեթի Քոչհիսարի գավառակում։ Գտնվում էր Սեբաստիա քաղաքից 30 կմ հյուսիս-արևելք, Ալիս (Կզըլիրմակ) գետի ափին, Սեբաստիայից Նիկոպոլիս տանող ճանապարհին։


== Պատմություն ==
Հայաբնակ մեծ գյուղ էր։
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին՝ թուրք ջարդարարների ձեռքով։


== Բնակչություն ==
1914 թվականին ուներ 827 (ըստ այլ աղբյուրների՝ 1700) հայ բնակիչ։


== Տնտեսություն ==
Զբաղվում էին երկրագործությամբ, անասնապահությամբ և արհեստներով։


== Պատմամշակութային կառույցներ ==
Կամիսն ուներ Սուրբ Թորոս և Ս. Սահակ անուններով եկեղեցիներ։


== Կրթություն ==
Գյուղում գործում էր Սուրբ Սահակյան վարժարանը (80 աշակերտ)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 206, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Կազաչենսկի գյուղական խորհուրդ (Պուտիլվսկի շրջան)

Կազաչենսկի գյուղական խորհուրդ  (ուկրաիներեն՝ Козаченська сільська рада), Ուկրաինայի Սումիի մարզի Պուտիվլսկի շրջանում։
2001 թվականի տվյալներով Կազաչենսկի գյուղական խորհրդում բնակվում էր 534 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ըրկենանց

Ըրկենանց, գյուղ Հայկական ԽՍՀի Ղափանի շրջանում, Արծվանիկ գյուղի մոտ։
Մուլկուչան անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
Հիշատակված է 1781 թվականի Տաթևի վանքին հարկատու գյուղերի ցուցակում։ 1959 թվականին միացվել է Չափնի գյուղին։


== Բնակչություն ==
Ըրկենանցի ազգաբնակչության փոփոխությունը.


== Պատմամշակութային կառույցներ ==
Գյուղում կար Ս. Կատարեջ անունով կանգուն եկեղեցի, որը գտնվում է գերեզմանոցի մեջ։


== Ծանոթագրություններ ==


== Արտաքին հղումներ ==
Ստանցիոննո-Օյաշինսկի

Ստանցիոննո-Օյաշինսկի (ռուս.՝ Станционно-Ояшинский), քաղաքատիպ ավան Ռուսաստանի Նովոսիբիրսկի մարզի Մոշկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 4882 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քոչկիրի գավառակ

Քոչկիր, գավառ պատմական Փոքր Հայքում, իսկ ապա գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Զառա գյուղաքաղաքն էր։


== Բնակչություն ==
Մինչև 1915 թվականի Մեծ եղեռնն ուներ 16600 հայ բնակիչ, որոնք բնակվում էին գավառակի Ալաքիլիսե, Զառա, Գավակ, Կարաբողազ, Միատուն, Չայքուրդ, Քարհատ, Քեչայուրդ բնակավայրերում։ Գավառակի գյուղերում նաև բնակվում էին քրդեր, թուրքեր և հույներ։


== Պատմամշակութային կառույցներ ==
XIX դարի երկրորդ կեսին հայաբնակ գյուղերն ունեին եկեղեցիներ։


== Կրթություն ==
XIX դարի երկրորդ կեսին հայաբնակ գյուղերում գործում էին դպրոցներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հունիսի 1

Հունիսի 1, տարվա 152-րդ (նահանջ տարիներին՝ 153-րդ) օրն է։

Ամռան առաջին օրացուցային օրն է։
Տարվա ավարտին մնում է 213 օր։


== Դեպքեր ==
1533 - Աննա Բոլեյնը դառնում է Անգլիայի թագուհի
1796 - Թենեսին դառնում է ԱՄՆ 16-րդ նահանգը
1974 - Անգլիայի Ֆլիքսբորո քաղաքի քիմիական գործարանում տեղի ունեցած պայթյունի զոհ է դառնում 28 հոգի
1980՝ իր հեռարձակումներն է սկսում CNN (Cable News Network) շուրջօրյա նորությունների հեռուստականալը
2001՝
ինքնասպան ահաբեկիչը Թել Ավիվի դելֆինարիումում սպանում է 21 հոգու
2009 - Ռիո դե Ժանեյրոյից Փարիզ թռչող օդանավն ընկնում է Ատլանտյան օվկիանոս, զոհվում են բոլոր 228 ուղևորներն ու անձնակազմի անդամները


== Ծնունդներ ==
1789 - Խաչատուր Լազարյան, ազգային-ազատագրական և մշակույթի գործիչ
1804 - Միխայիլ Գլինկա, ռուս կոմպոզիտոր
1851 - Պետրոս Դուրյան, հայ բանաստեղծ
1907 - Ֆրենկ Ուիթլ, անգլիացի գյուտարար
1908 - Արշավիր Հակոբյան, հայ պատմաբան
1926 - Մերիլին Մոնրո Marilyn Monroe ամերիկացի մոդել
1935 - Նորման Ֆոսթեր Norman Foster բրիտանացի ճարտարապետ
1937
Լուսինե Զաքարյան, հայ երգչուհի
Մորգան Ֆրիման Morgan Freeman ամերիկացի դերասան
1947 - Ռոն Վուդ, անգլիացի երաժիշտ, երգահան (Ռոլինգ Սթոունզ)
1948՝
Աշոտ Գրիգորյան, ճարտարապետ
Նորայր Կարգանյան, քանդակագործ
1953 - Դեյվիդ Բերկովից, ամերիկացի սերիական մարդասպան
1958 - Հիրոշի Մորի ճապոնացի աստղագետ
1963 - Լուիս Ալմագրո, իրավաբան, դիվանագետ
1962 - Արտակ Օհանյան, Արցախյան ազատամարտի հերոս
1965 - Վարդան Բախշյան, Արցախյան ազատամարտի հերոս
1966 - Աբել Բալբո, արգենտինացի ֆուտբոլիստ
1974՝
Ալանիս Մորիսեթ, կանադա-ամերիկացի երգիչ-երգահան, դերասանուհի
Վրեժ Աղաբեկյան, Արցախյան պատերազմի մասնակից
1975 - Նիկոլ Փաշինյան, լրագրող, քաղաքական գործիչ, ՀՀ 16-րդ վարչապետ
1988 - Միխալ Դյուրիշ, սլովակ ֆուտբոլիստ


== Մահեր ==
0193 - Դիդիուս Հուլիանուս, հռոմի կայսր։ (ծնվ․ 133)
1736 - Ահմեդ III,Օսմանյան կայսրության սուլթան 1703 - 1730 թթ.
1942՝ հայ բեմանկարիչ Գրիգոր Շարբաբչյան
1968՝ ամերիկացի կույր և խուլ գրող և ուսուցչուհի Հելեն Քելլեր
1987՝ հնդիկ ռեժիսոր, սցենարիստ և գրող Խոջա Ահմադ Աբբաս
1998 - Արցախյան պատերազմի մասնակից Համլետ Հայրապետյան
2010՝ ռուս սովետական բանաստեղծ, ճարտարապետ և նկարիչ Անդրեյ Վոզնեսենսկի


== Տոներ ==
Երեխաների համաշխարհային օր (1949 թվականից),
Չինաստան՝ Երեխայի օր,
Մոնղոլիա՝ Մոր ու երեխայի օր,
Պալաու՝ Նախագահի օր,
Ռուսաստան՝ Հյուսիսային նավատորմի օր
Սամոա՝ Անկախության օր,
Թունիս՝ Հաղթանակի օր (Սահմանադրության օր)։


== Ծանոթագրություններ ==
Դմիտրիևկա (գյուղ, Շինգակ-Կուլսկի գյուղխորհուրդ)

Անվան այլ կիրառումների համար տե՛ս՝ ԴմիտրիևկաԴմիտրիևկա (ռուս.՝ Дмитриевка, բաշկիրերեն՝ Дмитриевка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 342 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիմա Նանյան

Ռիմա Ժիրայրի Նանյան (մարտի 1, 1995(1995-03-01), Երևան, Հայաստան), հայ գրաֆիկ-նկարիչ։ Հայաստանի Հանրապետության Նախագահի երիտասարդական մրցանակի դափնեկիր (2017)։


== Կենսագրություն ==
Ռիմա Նանյանը ծնվել է 1995 թվականին Երևանում։ 2001-2009 թվականներին սովորել է Երևանի թիվ 222 միջնակարգ դպրոցում, 2009-2013 թվականներին՝  Երևանի Փանոս Թերլեմեզյանի անվան գեղարվեստի պետական քոլեջում։ 2013-2017 թվականներին սովորել է  Երևանի գեղարվեստի պետական ակադեմիայում, 2017 թվականից՝ նույն ակադեմիայի մագիստրատուրայում։


== Ցուցահանդեսներ ==

Ուսանողական ցուցահանդես։ Փ. Թերլեմեզյանի անվան քոլեջի ցուցասրահ, 2011
Խմբակային ցուցահանդես։ Փ. Թերլեմեզյանի անվան ցուցասրահ, 2012
«Արտ Ֆեստ» հանրապետական երիտասարդական բաց փառատոն, 2013
Երիտասարդական ցուցահանդես, 2013
«Մի կտոր կրակ» խորագրով։ Հայաստանի նկարիչների միություն 2013
«Արտ Ֆեստ» հանրապետական երիտասարդական բաց փառատոն։ Կոմիտասի անվան կամերային երաժշտության տուն, 2014
Ցեղասպանության 100-ամյակին նվիրված ցուցահանդես։ Ալբերտ և Թովէ Բոյաջյան ցուցասրահ, 2015
«5 քայլ» խմբակային ստեղծագործական ցուցահանդես։ Ալբերտ և Թովէ Բոյաջյան ցուցասրահ, 2015
Սուրբ Սարգսի տոնին նվիրված ցուցահանդես։ Ալբերտ և Թովէ Բոյաջյան ցուցասրահ, 2016
Ժամանակակից արվեստի ցուցասրահ, 2016
«Մի կտոր կրակ» խորագրով ցուցահանդես, Հայաստանի նկարիչների միություն, 2016
«Ես եմ» Հայաստանի երիտասարդ արտիստների ցուցահանդես, Հայաստանի նկարիչների միություն, 2017
«Ես փնտրում եմ, Ես տեսնում եմ, Ես այստեղ եմ» խորագրով ցուցահանդես, Մոսկվա, 2017
«Մի կտոր կրակ» խորագրով ցուցահանդես, Հայաստանի նկարիչների միություն, 2017
«Ես եմ» Հայաստանի երիտասարդ արտիստների ցուցահանդես, Բեյրութ,  Լյուսի Թութունջյան ցուցասրահ, 2017
«Monotype» անհատական ցուցահանդես, Ալբերտ և Թովէ Բոյաջյան ցուցասրահ, 2017
Գեղարվեստական տպագրության միջազգային բիենալե, ՆՊԱԿ, 2017
Անհատական ցուցահանդես, Սլավոնական համալսարան, Aquarium ցուցասրահ, 2017
«12 պատմություն», Դալան պատկերասրահ, 2017
Խմբակային ցուցահանդես, Canvas Art House, 2018
Միջազգային Բիենալեի հետընտրական մրցույթի հաղթողների ցուցահանդես, Գյոթե Կենտրոն, Երևան, 2018
Անհատական ցուցահանդես (մոնոտիպիա տեխնիկայով արված աշխատանքներ), Canvas Art House, 2018
«Համադրում» Ա. Գևորգյան և Ռ. Նանյան, քանդակի և գրաֆիկայի ցուցահանդես, 2018
«Սահմանում» խմբակային ցուցահանդես, 2018
Salon Lyonnais des artes Armeniens խմբակային ցուցահանդես, Լիոն, Ֆրանսիա, 2018


== Մրցանակներ և պարգևներ ==
Բրոնզե մրցանակ, «Արտ Ֆեստ» հանրապետական երիտասարդական բաց փառատոն («Ինքնանկար» աշխատանքի համար),  2013
«Հատուկ կարծիք», Ոչ լատինական տառատեսակների 8-րդ միջազգային մրցույթ, Գրանշան, 2015
Առաջին մրցանակ Սուրբ Սարգսի տոնին նվիրված ցուցահանդես, 2016
Հայաստանի Հանրապետության Նախագահի երիտասարդական մրցանակ, («Անորոշ մարմնավորումներ» գրաֆիկական շարքի համար), 2017
Գեղարվեստական տպագրության միջազգային բիենալե, Պատվավոր կոչում, 2017


== Ծանոթագրություններ ==


== Արտաքին հղումներ ==
Պաշտոնական կայք
Рубен Малаян: «Я жду диалога»
Մարկոս (ուզուրպատոր)

Մարկոս (լատ.՝ Marcus, լրիվ անունը չի պահպանվել), հռոմեական կայսր, ուզուրպատոր 406(?)-407 թթ.:
406 թ. բրիատանական լեգեոնները ապստամբում են և կայսր հռչակում զինվոր Մարկոսին, որը սակայն որոշ ժամանակ անց սպանվում է այն նույն պատճառով, որով հետագայում սպանվում է նրա հաջորդը, իսկ լեգեոներները կայսր են հռչակում քաղաքային արիստոկրատիայի ներկայացուցիչ Գրացիանոսին։ Չորս ամսից Գրացիանոսը նույնպես սպանվում է և կայսր է դառնում Կոնստանտինը։ Մարկոսը ուելսյան լեգենդների հերոս է։ Հավանաբար հենց նրան է հիշատակում Հալֆրիդ Մոնմուտացին Բրիտանիայի լեգենդար թագավորների ցուցակում Դինոտ անունով։


== Գրականություն ==
Peter J. Heather: The Fall of the Roman Empire: A New History. London 2005, S. 206ff.
Christopher A. Snyder: An Age of Tyrants: Britain and the Britons, AD 400 - 600. University Park/PA 1998, S. 398 (Index, siehe dort Marcus).
C. E. Stevens: Marcus, Gratian, Constantine. In: Athenaeum 35, 1957, S. 316 - 347.
Նեսվատկովո

Նեսվատկովո (ուկրաիներեն՝ Несваткове), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Նեսվատկովո գյուղում բնակվում էր 807 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավստրիայի Անշլյուսի հանրաքվե

Նացիստական Գերմանիայի հետ Ավստրիայի Անշլյուսի հանրաքվե (գերմ.՝ Österreichisches Anschluss Referendum), միավորման հանրաքվե, որն անցկացվել է 1938 թվականի ապրիլի 12-ին՝ Նացիստական Գերմանիայի կողմից օկուպացված Ավստրիայում։
Դեռևս ռեֆերենդումից մեկ ամիս առաջ՝ մարտի 12-ին, գերմանական ծայրահեղական զորքերը գրավել էին Ավստրիան՝ այնտեղ հաստատելով իրենց վարչակարգը և քաղաքական նման պայմաններում հանրաքվեի անցկացումը կրում էր ձևական բնույթ։
Հանրաքվեի արդյունքները հայտարարվել են հաջորդ օրը՝ ապրիլի 13-ին։ Արդյունքում՝ հանրաքվեի մասնակիցների ճնշող մեծամասնությունը (99.73%) քվեարկում են Գերմանիային միանալու օգտին։


== Նախապատմություն ==
Առաջին համաշխարհային պատերազմի ավարտից հետո Հաբսբուրգների կողմից կառավարվող Ավստրո-Հունգարական հսկայածավալ կայսրությունը հիմնահատակ կործանվում է։ Որպես վերջինիս իրավահաջորդ գլխավոր պետություն սկսում է հանդես գալ Ավստրիայի Հանրապետությունը, որը նպատակ ուներ վերականգնել իր նախնինների փառքը՝ միավորելով գերմանական բոլոր պետություններին։
Հաջորդիվ ընդունվում է Ավստրիայի Հանրապետության նոր ժամանակավոր սահմանադրությունը, որը Ավստրիան հայտարարում է նորաստեղծ Վայմարյան Հանրապետության մի մաս։ Ավելի ուշ՝ 1921 թվականին, Տիրոլում և Զալցբուրգում անցկացվում են Գերմանիայի հետ միավորվելու հանրաքվեներ, որտեղ համապատասխանաբար 98,77 % և 99,11 % հարաբերակցությամբ հաղթում են վերամիավորման կողմնակիցները։
Սակայն ի հակադրություն սրա 1919 թվականի սեպտեմբերի 10-ին Ավստրո-Հունգարիան, Մեծ Բրիտանիան, Հունգարիան, Իտալիան, Միացյալ Նահանգները և Ճապոնիան Սեն Ժերմենում ստորագրեցին հաշտության պայմանագիր, որը վերջնականապես կազմալուծեց Ավստրո-Հունգարիան և արգելեց Ավստրիայի միացումը Գերմանիային։ Այն սահմանափակում էր Ավստրիայի զինված ուժերը և պարտավորեցնում նրան վճարել մեծաթիվ ռեպարացիաներ։


== Քարոզարշավ ==
Սեն Ժերմենի պայմանագիրը մեծ դժգոհություններ առաջացրեց Ավստրիայում։ Գերմանիայի հետ միավորման կողմնակիցները Վիեննայում, Լինցում, Զալցբուրգում և այլ քաղաքներում դուրս եկան բողոքի ցույցերի՝ ընդդիմադիր պաստառները վեր պարզած։
Քարոզարշավի մասնակիցները Ավստրիայի փողոցներում վանկարգում էին «ո՛չ, ընդդիմություն հանրաքվեին»։ Հանրաքվեն հավանություն էր ստացել Ավստրիայի սոցիալ-դեմոկրատական կուսակցության և վերջինիս առաջնորդի՝ Կառլ Ռենների կողմից, իսկ Ավստրիական կաթոլիկ եկեղեցու առաջնորդն իր անմիջական աջակցությունն էր առաջարկել նացիոնալ սոցիալիզմի գաղափարախոսության հեղինակ Ադոլֆ Հիտլերին։


== Արդյունքներ ==
Նացիստական Գերմանիայի հետ Ավստրիայի Անշլյուսի հանրաքվեի քվեաթերթիկների վրա գրված էր հետևյալ հարցը․


== Ծանոթագրություններ ==
Չոխախ Ներքին

Չոխախ Ներքին, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակում։ Գտնվում է Սիս քաղաքից արևելք, Չոխախ Վերին գյուղից 4-5 կմ հեռու։


== Բնակչություն ==
XIX դարի վերջին ուներ 200 տուն հայ բնակիչ։


== Պատմություն ==
Գյուղերն ավերվել են Մեծ եղեռնի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Հինտերշելենբերգ

Հինտերշելենբերգը (գերմ.՝ Hinterschellenberg) գյուղական բնակավայր է Լիխտենշտայնում` ընդգրկված Պլանկեն համայնքի սահմաններում` Ավստրիայի հետ սահմանի վրա։ Փոստային ինդեքսն է՝ 9498։
Հանդիսանում է էքսկլավ, տեղակայված է Շելենբերգի և ավստրիական Ֆելդկիրխ քաղաքի մոտակայքում։
Գյուղի կենտրոնական մասում բացարձակ բարձրությունը կազմում է 620 մ։
Այստեղ է գտնվում «Ռուսլանդ» դիվիզիայի մարտիկներին նվիրված «Ռուսական հուշարձանը»։


== Ծանոթագրություն ==


== Հղումներ ==
Պաշտոնական կայք
Պոլսահայ մշակութային միություն

Պոլոահայ մշակութային միություն, հայրենակցական մշակութային կազմակերպություն։ Հիմնել են Կանադա գաղթած պոլսահայերը 1967 թվականին, Մոնրեալում։ 1988 թվականին միության մասնաճյուղ է հիմնվել Տորոնտոյում։ Միության հովանավորությամբ գործում են «Մնակյան» թատերախումբը, «Շիրակ» պարախումբը, «Արարատ» մարզական թիմը, «Սայլս» երիտասարդաց կազմակերպությունը։ 1969 թվականից հրատարակում է «Գեղարդ» պաշտոնաթերթը։ Պոլսահայ մշակութային միության հովանու տակ գործում է «Մեկ» մշակութային հանձնախումբը, որը կազմակերպում է հայերենի ուսուցման դասընթացներ, գրական և գեղարվեստական ցուցահանդեսներ։
Չինտի

Չինտի (ռուս.՝ «Чинти»), 2011 թվականի կարճամետրաժ մուլտֆիլմ՝ նկարահանված ռեժիսոր Նատալյա Միրզոյանի կողմից սորուն նյութերի (թեյի տարբեր տեսակներ) տեխնիկայով։


== Ստուգաբանություն ==
Չինտի հինդիից թարգմանաբար նշանակում է մրջյուն։


== Սյուժե ==
Մուլտֆիլմը պատմում է մրջյունի մասին, որը երազում է տեսնել Թաջ Մահալը և իր առջև նպատակ է դնում ինքնուրույն կառուցել այն աղբից ու թափոններից։


== Պատմություն ==
Մուլտֆիլմը նկարահանվել է թեյի անիմացիայի տեխնիկայով Նատալյա Միրզոյանի կողմից 2011 թվականին։ 2012 թվականին մուլտֆիլմը մասնակցել է մի շարք միջազգային մրցույթների։ Այն ընտրվել է Բեռլինի կինոփառատոնի «Generation» մրցութային ծրագրի համար։ Դրանից ցբացի մուլտֆիլմը ներկայացվել է Անսի խոշորագույն անիմացիոն միջազգային փառատոնի լավագույն կարճամետրաժ ֆիլմ անվանակարգում։


== Մրցանակներ ==
2012 – Անիմացիոն կինոյի XVII ռուսական բաց փառատոն Սուզդալում, մրցանակ «Արտահայտչական լավագույն լուծման համար»,
2012 – Ռուսական կինոյի «Պատուհան դեպի Եվրոպա» XX փառատոն Վիբորգում, դիպլոմ «Հնդկական մրջյունի մասին պատկերավոր պատմության ստեղծման մեջ թեյի արտահայտչական օգտագործման համար»,
2012 – Հիերոսիմայի անիմացիոն փառատոնի հատուկ մրցանակ,
2012 – ՌեԱնիմանիա-2012 անիմացիոն փառատոնի գրան-պրի «Լավագույն կարճամետրաժ ֆիլմ» անվանակարգում (Երևան),
2012 – «Լուսաշող հրեշտակ» (ռուս.՝ «Лучезарный ангел») կինոփառատոնի լավագույն անիմացիոն ֆիլմ։


== Ծանոթագրություններ ==


== Արտաքին հղումներ ==
«Չինտի» մուլտֆիլմը «Անիմատոր.ռու» կայքում